KOHILA VALLAVALITSUSE

KORRALDUS

Kohila 
09. detsember 2019 nr 293

Hooldajatoetuse piirmäärade kinnitamine

Võttes aluseks sotsiaalhoolekande seaduse § 26 lõiked 1 ja 2 ning Kohila Vallavolikogu 29.10.2019 määruse nr 13 “Hoolduse seadmise, hooldaja määramise ja hooldajatoetuse maksmise kord” § 8

1.	Kinnitada alates 01.12.2019 hooldajatoetuse piirmäärad järgmiselt:
1.1.	Raske puudega lapse või täiskasvanu hooldajale - 25 eurot kuus.
1.2.	Sügava puudega lapse või täiskasvanu hooldajale - 40 eurot kuus.
1.3.	Sügava puudega lapse või täiskasvanu hooldajale, kellel ei ole võimalik suure hoolduskoormuse tõttu  töötada - 200 eurot kuus.  
1.4. Juhul kui hooldaja asub tööle, rakendatakse tööle asumise kuule järgnevast kuust käesoleva korralduse punktis 1.2. sätestatud piirmäära.

2.	Korralduse peale võib esitada Kohila Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

3.	Korraldus jõustub teatavakstegemisest.

(allkirjastatud digitaalselt)
Uku Torjus							(allkirjastatud digitaalselt)
Vallavanem							Anu Suviste
Vallasekretär